**Lege med reflekser**

**Refleksgemme(gætte)leg**
Materialer: Refleksveste og lommelygter
Regler: Vælg 2-3, der er ”Findere” med lommelygter, mens resten af børnene gemmer sig med refleksveste på. Hav gerne mange lygter, så man kan få en lygte og bliver ”medfinder”, når man er blevet fundet. Leges legen indenfor, kan det være svært at få rigtig plads til at gemmes sig, hvor det samtidig er mørkt. I kan da i stedet bruge et helt mørkt lokale; lad én gå uden for døren. De andre aftaler, hvor mange der skal have refleksveste på. ”Gætteren” kommer nu ind og skal med helt slukket lys og en lommelygte gætte, hvor mange børn der er.

**Refleksskattejagt**
Materialer: Reflekser og lommelygter. Forhindringer (stole, borde osv.) eller i hallen: Idrætsgenstande
Regler: Fordel et antal reflekser rundt omkring på legepladsen eller indenfor og lad børnene enkeltvis eller i grupper finde alle reflekserne. Refleksbane Lav en bane/sti af skamler eller stole. Sæt en refleks eller refleksvest på hver stol, så stien bliver markeret (ligesom porte i skisport). Sluk lyset og lad børnene gå igennem refleksbanen med lommelygte. Banen kan gøres sværere ved også at lade børnene kravle under noget, eksempelvis borde eller et kosteskaft. Her skal ”overliggeren” så også markeres med en refleks.

**Film**
Optag en reklamefilm, der viser vigtigheden ved at bruge reflekser. Læg film på en skoletube-kanal og giv færdselslærerne adgang.

**Online**

Video og talmateriale: <https://sikkertrafik.dk/rad-og-viden/til-fods/bliv-set/bliv-set-med-refleks/>

Tal: <https://xn--brneulykkesfonden-00b.dk/refleksdag/tal-og-statistik/>

**Konkurrence**

Deadline: 1. uge i november: Materiale sendes til skolens færdselslærere.

Formål: Skolens elever og voksne skal være synlige, så vi undgår ulykker i trafikken.

Dommerkomité: Færdselslærerne og skolepatruljen

Præmie: Bedste projekt vises på skolens facebook, udstilles på kantinegangen og vinderklassen får en guidet tur på Hansen Is, hvor I får lov til at bygge jeres egen isbåd. Yay!

Regler: Forældre må gerne bidrage med assistance.

**Ideer**

- Reklamekampagne (tænk slogan, målgruppe, online eller plakater/flyers)

- En inspirerende video til skolens facebook

- Opfind en god leg

- Et billede af den mest synlige klasse